รัฐบาลไทย-ข่าวทำเนียบรัฐบาล-อำเภอปากท่อ ผนึกกำลัง “บวร” ร่วมทำกิจกรรมขับเคลื่อนอำเภอบำบัดทุกข์ บำรุงสุข แบบบูรณาการอย่างยั่งยืน และกิจกรรมหมู่บ้านศีลธรรม เพื่อสร้างเสริมภูมิคุ้มกันและสร้างความมั่นคงในชุมชน
วันพุธที่ 10 มกราคม 2567
10/01/2567
อําเภอปากท่อ ผนึกกําลัง “บวร” ร่วมทํากิจกรรมขับเคลื่อนอําเภอบําบัดทุกข์ บํารุงสุข แบบบูรณาการอย่างยั่งยืน และกิจกรรมหมู่บ้านศีลธรรม เพื่อสร้างเสริมภูมิคุ้มกันและสร้างความมั่นคงในชุมชน
อําเภอปากท่อ ผนึกกําลัง “บวร” ร่วมทํากิจกรรมขับเคลื่อนอําเภอบําบัดทุกข์ บํารุงสุข แบบบูรณาการอย่างยั่งยืน และกิจกรรมหมู่บ้านศีลธรรม เพื่อสร้างเสริมภูมิคุ้มกันและสร้างความมั่นคงในระดับชุมชน/หมู่บ้าน
วันนี้ (10 ม.ค. 67) นายสุทธิพงษ์ พุทธจันทรา นายอําเภอปากท่อ จังหวัดราชบุรี เปิดเผยถึงการนําหลัก "บวร" (บ้าน/วัด/ราชการ) หนึ่งในแนวทางการทํางานตามศาสตร์พระราชามาขับเคลื่อนกิจกรรมในพื้นที่ เพื่อ "บําบัดทุกข์ บํารุงสุข" ให้กับพี่น้องประชาชน โดยภาคีเครือข่ายพื้นที่ตําบลยางหัก อําเภอปากท่อ จังหวัดราชบุรี ร่วมทํากิจกรรมขับเคลื่อนงานอําเภอบําบัดทุกข์ บํารุงสุข แบบบูรณาการอย่างยั่งยืน และกิจกรรมหมู่บ้านศีลธรรม ซึ่งได้รับเมตตาจากพระครูสีลาจารวัตรธํารง (สมชัย ฐิตสีโล) เจ้าคณะตําบลยางหัก เขต 1 เจ้าอาวาสวัดไทรงาม ร่วมทํากิจกรรม และมีกํานันตําบลยางหัก สารวัตรกํานัน ผู้ใหญ่บ้าน ผู้ช่วยผู้ใหญ่บ้านหมู่ 2 ประชาชน และสมาชิกกองอาสารักษาดินแดน ทํากิจกรรมร่วมกัน แสดงให้เห็นถึงความสําคัญของหลักการ “บวร”
นายสุทธิพงษ์ พุทธจันทรา นายอําเภอปากท่อ กล่าวว่า อําเภอปากท่อให้ความสําคัญในการขับเคลื่อนโครงการสร้างความปรองดองสมานฉันท์ โดยใช้หลักธรรมทางพระพุทธศาสนา "หมู่บ้านรักษาศีล 5" สู่การเป็น “หมู่บ้านศีลธรรม” อย่างต่อเนื่อง และส่งเสริมการบูรณาการกิจการงานคณะสงฆ์และการพัฒนาหมู่บ้านตามโครงการหมู่บ้านยั่งยืน โดยส่วนราชการและภาคีเครือข่ายทุกภาคส่วนร่วมกับคณะสงฆ์จัดกิจกรรมส่งเสริมให้ประชาชนมีความตระหนักในการคิดดี ปฏิบัติดี ด้วยการนําของผู้นําชุมชน และการมีส่วนร่วมของชาวบ้าน ควบคู่กับการน้อมนําหลักปรัชญาเศรษฐกิจพอเพียง และหลักธรรมทางพระพุทธศาสนา มาประยุกต์ใช้ โดยเฉพาะการยึดถือศีล 5 มาประพฤติปฏิบัติจนเป็นวิถีชีวิต ทําให้ชุมชนเข้มแข็งและอยู่ร่วมกันในสังคมได้อย่างมีความสุข สามารถช่วยกันแก้ปัญหาสังคมได้อย่างยั่งยืน
“การจัดกิจกรรมในครั้งนี้มีจุดมุ่งหมายที่จะขยายสิ่งดี ๆ ไปทุกหมู่บ้านในตําบลยางหัก เพื่อให้ชาวบ้านที่อยู่ห่างไกลกว่าเส้นทางบิณฑบาตได้มีโอกาสตักบาตร ปฏิบัติธรรม สร้างความมั่นคงทางธรรม และมีการพัฒนาทางด้านจิตใจ ซึ่งอําเภอปากท่อ ได้กําหนดจัดกิจกรรม “เส้นทางแสงธรรมนําสุขวิถีพุทธ” โดยกําหนดพื้นที่เป้าหมาย ณ วัดหินสี รวมไปถึงวัดต่าง ๆ เพื่อให้วัดไม่เป็นเพียงสถานที่ทําพิธีกรรม แต่เป็นสถานที่สร้างคนให้มีสุขภาวะที่ดี และที่สําคัญที่สุดจะทําให้วัดและชุมชนเกิดความยั่งยืน เกิดการสร้างความปรองดองสมานฉันท์โดยใช้หลักธรรมทางพระพุทธศาสนา โดยมีหน่วยงานราชการเป็นส่วนเสริมสนับสนุนสร้างความยั่งยืนด้วยความเข้มแข็งของคนที่อยู่ในชุมชน เพราะทุกคนต้องการร่วมกันตอบแทนบุญคุณของแผ่นดิน สถาบันพระมหากษัตริย์ และพระพุทธศาสนา เพื่อทําให้สังคมยังคงอยู่ แผ่นดินไทยยังคงเป็นแผ่นดินธรรมแผ่นดินทอง แผ่นดินแห่งความผาสุก ด้วยการสืบสานพระราชปณิธานและศาสตร์พระราชา มุ่งเสริมสร้างหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตลอดจนสร้างพลังสามัคคีแก่ประชาชนทุกหมู่เหล่าตลอดไป” นายสุทธิพงษ์ฯ กล่าว
นายสุทธิพงษ์ พุทธจันทรา นายอําเภอปากท่อ กล่าวในช่วงท้ายว่า การหลอมรวมพลังของภาคีเครือข่ายทุกภาคส่วนในการขับเคลื่อนการจัดกิจกรรมในครั้งนี้ จะช่วยสร้างความรักความสามัคคีให้เกิดขึ้นในครัวเรือน ชุมชน สังคม รวมทั้งการมีวัดซึ่งเป็นภาคศาสนาเข้ามาเป็นศูนย์กลางในการขับเคลื่อนงานนั้น จะช่วยส่งเสริมและสนับสนุนการพัฒนาคุณภาพชีวิตของประชาชนในชุมชนและหมู่บ้านให้มีความเป็นอยู่ที่ดีขึ้น ซึ่งเป็นส่วนหนึ่งที่จะช่วยให้คนในสังคมดูแลซึ่งกันและกัน ลดความเหลื่อมล้ํา ด้วยการรวมกลุ่มกันเป็นคุ้ม เป็นป๊อก เป็นหย่อมบ้าน มีการพูดคุยปรึกษาหารือ ช่วยเหลือเกื้อกูลกันอย่างรักใคร่สามัคคี ทั้งในเรื่องของภัยทางสังคมรูปแบบใหม่ อาทิ การฉ้อโกงออนไลน์ การหลอกโอนเงินทางโทรศัพท์มือถือ รวมไปถึงภัยทางสังคมในรูปแบบเดิม เช่น ภัยยาเสพติด และการค้ามนุษย์ เป็นต้น ดังนั้น ขอให้ผู้นําท้องถิ่นท้องที่ได้ช่วยกันบูรณาการภาคีเครือข่ายในการ “บําบัดทุกข์ บํารุงสุข” เพื่อนําไปสู่การที่พี่น้องประชาชนได้มีคุณภาพชีวิตที่ดีอย่างยั่งยืน
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood